आदित्यपुर। अनुशासन एक मर्यादा है, जो एक बंधन से बंधा है। जब तक हम अनुशासन के बंधन में रहेंगे, तब तक हम अपने जीवन की श्रेष्ठतम ऊंचाई तक जा सकते हैं। उक्त विचार नगर के जाने-माने प्रशिक्षक व समाजसेवी ओमप्रकाश चौधरी ने बतौर मुख्य अतिथि भारत संस्कार द्वारा आयोजित आदित्यपुर उड़िया स्कूल स्थित शिक्षा सप्ताह समारोह की क्विज प्रतियोगिता में व्यक्त किये।
उन्होंने विद्यार्थियों के मध्य संस्कार चरित्र निर्माण अपनाने पर बल दिया। इसके पूर्व मुख्य अतिथि तथा सभी विशिष्ट अतिथियों ने अपने विचार व्यक्त किये। इसके पूर्व मुख्य अतिथियों ने दीप प्रज्जवलित कर समारोह का शुभारंभ किया।
विशिष्ट अतिथियों में राष्ट्रपति पुरस्कार से समानित पूर्व प्राचार्या संध्या प्रधान, उड़िया स्कूल की प्राचार्या ममता झा, विद्या भारती इंटर कॉलेज के अध्यक्ष सुधांशु सरकार, उत्क्रमित मध्य विद्यालय हथियाडीह के प्रचार्य गोपाल झा, समाजसेविका आशा वर्णवाल, समाजसेवक विश्वजीत धर, इप्टा के राष्ट्रीय अध्यक्ष परमानंद मोदी आदि मौजूद थे।
समारोह की अध्यक्षता भारत संस्कार के अध्यक्ष विनोद वार्ष्णेय ने की। संचालन भारत संस्कार के उपाध्यक्ष एसडी प्रसाद ने किया। क्विज की मॉनिटरिंग उपाध्यक्ष रमेश त्रिपाठी, संगठन सचिव प्रमोद गुप्ता ने किया। धन्यवाद ज्ञापन महासचिन डॉ नथुनी सिंह ने किया।
क्विज प्रतियोगिता में गम्हरिया स्थित विद्या भारती इंटर कॉलेज ने प्रथम स्थान, द्वितीय स्थान बिष्टूपुर स्थित माधो सिंह मेमोरियल मिडिल स्कूल, तृतीय स्थान गम्हरिया स्थित विद्या भारती इंटर कॉलेज को मिला। 5 अगस्त, शनिवार को अपराह्न 3 बजे से चित्रांकन एवं योग प्रतियोगिता इसी उड़िया स्कूल में होगी।